Ixiv    CHAUCER'S NONNE PEEST HIS TALE.

It semed tho as that heven schulde falle.                  581

Now,, goode men., I pray yow herkneth alle;

Lo, how fortune tometh sodemly

The hope and pride eek of her enemy !

This cok that lay upon this foxes bak,

In al his drede, unto the fox he spak,

And saide, {C Sire, if that I were as ye,

Yet schuld I sayn (as wisly God helpe me),

Turneth ayein, ye proude cherles alle !

A verray pestilens upon yow falle !                           590

Now am I come unto this woodes syde,

Maugre youre hede, the cok schal heer abyde;

I wol him ete in faith, and that anoon/*

The fox answerd, " In faith, it schal be doon."

And whil he spak that word, al socleinly

This cok brak from his mouth delyverly,

And heigh upon a tree he fleigh anoon.

And whan the fox seigh that he was i-goon,

ee Alias !" quod he, " O Chaunteclere, alias ?

I have to yow/* quod he,ee y-don trespas,                1)00

Inasmoche as I makid yow aferd,

Whan I yow hent, and brought out of the yerd ;

But, sire, I dede it nought in no wickid entente ;

Com doun, and 1 schal telle yow what I ment*?.

1 schal say soth to yow, God help roe so/'

cc Nay than/' quod he,et 1 schrew us bothe tuo.

And first I schrew myself, bothe blood and boones,

If thou bigile me any ofter than oones.

Thou schalt no more, thurgh thy flaterye,

Do me to synge and wynke with myn ye,                6*10

For he that wynkith, whan he scholde see,

Al wilfully, God let him never the !"

<c Nay/* quod the fox,cc but God yive him meschaunce,

That is so undiscret of govcmaunce,

That jangleth, when he scholde holdc his pees."

Lo, such it is for to be rechelcs,
And necligent, and trust on flaterie.
But ye that holdc this tale a folye,
As of a fox, or of a cok or of an hen,
Takith the moralitc therof, goode men.
For seint Poul saith, that al that writen is,
To ourc doctrine it is i-write i-wys.
Takith the fruyt, and let the chaf be stille,

Now, goode God, if that it be thy wille,
As saith my low/, so make us alle goode men ;
And bring us alle to his /wg/ae blisse.    Amen.